
Annotatsiya: | Maqolada tilshunoslikda gender 
tushunchasini oʻrganish boʻyicha ishlarga umumiy nuqtai 
nazar berilgan. Maqolada  genderalogiyani oʻrganish 
xronologik tartibda tasvirlangan. Mahalliy va xorijiy 
tilshunoslikda genderni o‘rganishning turli jihatlari boʻyicha 
tadqiqotlarning olib borilishi haqida soʻz ketgan. Gender 
masalasi tarixi, kelgusi rivojlanish istiqbollari koʻrsatilgan. 
Gender va til oʻrtasidagi munosabatlar, asosiy e'tibor erkak va 
ayol tili oʻrtasidagi farqlarga turli xil usullar bilan turli 
tomonlardan oʻrganilgan. 


STUDYING THE CONCEPT OF GENDER IN LINGUISTICS: THE 
DIFFERENCES AND SIMILARITIES OF LANGUAGE AND GENDER 


Key words: language, 
gender, cognitive, 
similarities, gender, 
feminist linguistics, female 
speech, male speech, 
overview. 


Abstract: The article provides an overview of the 
work on the study of the concept of gender in 
linguistics. The article describes the study of 
genderology in chronological order. There is talk of 
conducting research on various aspects of gender 
studies in local and foreign linguistics. The history 
of the gender issue, future development prospects 
are shown. The relationship between gender and 
language has been studied from different 
perspectives, with a focus on the differences 
between male and female language. 


U3YYEHME IIOHATHA IIOJIA B JIHHIBHCTHKE: PA3JIHUuHA H CXO/ICTBA 


A35IKA H HOJA 

KznoueBbre COBA: 53bIK, AnHorauus: B crarbe npejictabieh 0630p 


TEHAEP, KOl'HHTHBHOCTP, paor ro  m3ygeHur0  HOHSTHS3  reH/epa B 
CXOJICTBO, TEHAEP, 43bIKO3HaHUu. B crarbe ormucbiBaerca H3yueHHe 
pemumncrcKag — JIHHTBHCTHKa, TeH/IepOoJIOFHH B XpOHOJIOTHUeckKOM Iopajke. Peus 
KEHCKAA peb, MYKCKAA peub, HIET O IIpOBe/IeHHH HCCJIe/IOBaHHÁ IIO Dpa3JIHUHBIM 
0030p. acHeKTaM TEeH/ICDHBIX HccJlenopaHHH B 


OTEHECTBEHHOH H 3apyOeKHoM JIMHTBUCTUKE. 
Ilokasana . nmcropus  reunepHoro  Bonpoca, 
IIeDcIIeKTHBBI ero Jalbhemmero — pa3BUTUA. 
OTHONICHHA MEKAY MOJOM H A3BIKOM H3yUaJIHCb C 
Pa3HbIX TOUeCK 3peHHA, C aKICHTOM Ha pa3JIHUHs 
MEXKJIY MyXXCKHM H KEHCKUM A3bIKOM. 


Kirish 

Mustaqillik davri talabi O'zbekistonda o‘zbek tilshunosligining hozirgi 
holati bu sohada yangi yo‘nalishlarning shakllanishini taqozo qilmoqda. Oʻzbek 
tilshunosligida XX asr soʻnggida shakllanib, jadal rivojlanayotgan tilshunoslik 
fanining yangi yoʻnalishlari sotsiolingvistika, psixolingvistika, pragmalingvistika, 
lingvopoetika, etnolingvistika, sistem tilshunoslik, til va nutqni farqlash, til va 
millat, jamiyat va til kabi ilgʻor fan yoʻnalishlari yuzaga keldi. Hozirgi davr 
tilshunosligida shunday fanlar qatorida insonning, ya'ni erkak va ayolning 
jamiyatda tutgan oʻrni, ularning ruhiy olami va til xususiyatlari bilan bogʻliq 
boʻlgan gender lingvistikasi fani yoʻnalishidagi tadqiqotlar kuchaydi. Gender 
tadqiqotlar jinslararo biologik emas, balki ijtimoiy farqlarga alohida e'tibor 
qaratgan boʻlib, bunda xotin-qizlarning ijtimoiy, intellektual shaxsiy 
imkoniyatlarini toʻliq namoyon etishi muhim jarayon hisoblanadi. Shu bois 
mamlakatimizda bu masalaga jiddiy e'tibor qaratilmoqda. Prezidentimizning bir 
qator Farmon va qarorlari asosida Oʻzbekiston Respublikasi Vazirlar 
Mahkamasining qabul qilgan qarorlari bu borada oʻziga xos tarixiy voqea 
bo'lmoqda. Xotin-qizlarning oilada, davlat va jamiyat sohasida faolligini 
oshirishga qaratilgan Farmon va qarorlarining ijrosi ko“p jihatdan ayollarning ongi, 
tafakkuri, intellektual salohiyati darajasiga bogʻliq. Ularning ilm-fan sirlarini puxta 
egallashlari, shu tariqa oʻz qobiliyatlari va imkoniyatlarini jamiyat taraqqiyoti 


uchun yo‘naltirishlari xalq, millat, mamlakat kelajagi yoʻlida ijtimoiy faol boʻlish 

garovidir. Bugun jamiyatning deyarli hech bir muammosini ayollar ishtirokisiz 
tasavvur etib boʻlmaydi. Prezidentimiz Islom Karimov mustaqil mamlakatimiz 
xotin-qizlari haqida so‘z yuritib, “Ayollarni qanchalik ulug‘lasak, hayotimizning 
chirogʻi, umrimizning guli deb e'zozlasak, demakki, oilamizni, Vatanimizni 
e'zozlagan boʻlamiz”, - deya yuksak baho bergan edi. 

“Gender” atamasi 1968-yilda amerikalik olim Stoller tomonidan ilmiy 
muomalaga kiritilgan. Ilmiy adabiyotlarda gender tushunchasining bir necha talqini 
mavjud. Gender — inglizcha “gender” — “zot? soʻzidan olingan boʻlib, jins 
tushunchasini fiziologik voqelik ustqurmasi boʻlgan ijtimoiy qurilma sifatida 
belgilaydi. Shu bois erkaklar va ayollar oʻrtasidagi biologik tabiiy farqlar bilan 
erkaklar va ayollar xatti-harakatini, ijtimoiy va madaniy tavsiflarini aniqroq 
farqlash uchun gender atamasi qabul qilingan. Erkak va ayollarga tegishli ijtimoiy 
bog'liglik, xulq-atvor va kutilgan natijalarni ifodalaydi. “Gender feministik 
nazariyaning davomi sifatida vujudga kelgan yondashuvlar, feminizm (fransuzcha 
“feministe”, lotincha “femina” - ayol) xotin-qizlarni kamsitishlardan xalos etishni 
targʻib etuvchi, ular mavqeyini jamiyatdagi ijtimoiy voqealar hosilasi sifatida 
oʻrganuvchi oqimdir.” Demak, inson jinsda nafaqat fiziologik jihatdan farqlanadi, 
balki uning atrofidagilar bilan muomalasi, nutqi, va hatto, dunyoqarashida ham 
jinsdagi oʻziga xos, farqli yoki mushtarak jihatlar namoyon boʻladi. Sofiya 
Babayan bu haqda: “Gender ijtimoiy tushuncha. Ayol yoki erkakning benuqson 
timsoli berilgan, xronologik va geografik muhit rang-barangligi, milliy an'analari, 
etnopsixologiyasi, dini, tarixi va milliy mentaliteti va boshqalarda ifodalanadi” — 
deb yozadi. 

Gender- umumiy mazmuniga koʻra erkak va ayollar oʻrtasidagi farq. Ikkala 
jins vakillari nutqiy hulqini jahon tilshunosligida nemis olimi Joul Oates oʻzining 
“ayol, erkak va til” asarida ham ayol va erkaklarning nutqidagi oʻzaro farqlanuvchi 
jihatlarni ochib beradi. U koʻproq ayol va erkaklardagi salbiy va ijobiylarini olib, 
o'zaro qiyoslab gender nuqtai nazardan taxmin qiladi. 

Gender- tabiatan belgilanmagan, ijtimoiy hodisalar ato etgan xususiyatlar 
yig'indisidir. Gender- jinsning madaniy niqobi, bizning oʻz ijtimoiy-madaniy 

tasavvurlarimiz doirasidagi jins hagidagi qarashlarimizdir. Buning ustiga jins, faqat 
gender demakdir, ya’ni uning ijtimoiylashtirilishi natijasida jinsni tashkil etgan 
narsadir. Jins insonga tegishli emas, balki inson jinsga oiddir, u esa hokimiyat va 
tilga ega. Gender lingvistikaning jamiyatda ahamiyati katta. Birgina jinoyat- 
qidiruv sohasini oladigan bo‘lsak, aybdorni izlash jarayonida izquvar uning 
kimligini aniglash uchun, avvalo, o‘sha jinoyatni qilgan odamning shaxsini hamda 
jinsini aniglashga harakat qiladi. Ularning yozuvlari, imzosi, xatti-harakatlari, gap- 
so‘zlariga qarab jinoyat sodir etgan shaxs aniqlanadi. Gender tilshunosligi ana shu 
muammolarni hal etishda asosiy manba bo'lib xizmat giladi. 

Til voqelikka va tasvirlar olamiga qaratilgan boʻlib, voqelik va inson 
oʻrtasida oʻrnatiladi, dunyoning rasmini yoki modelini tashkil etadigan koʻplab 
bilimlar sifatida gapiradi. Dunyoning ongda lokalizatsiya qilingan bu tasviri 
dunyoning ba'zi qismlari haqidagi bilimlar shaklida doimiy ravishda to‘ldiriladi va 
"tuzatiladi". Til bilimlarni toʻplash va xotirada saqlashda muhim rol oʻynaydi, uni 
tartibga solish, tizimlashtirishga hissa qoʻshish, ya'ni qayta ishlashda ishtirok etish 
uchun xizmat qiladi. Shunday qilib, insonning bilish faoliyati va tilning kognitiv 
funktsiyasi ta'minlanadi. Bu shunchaki transport vositasi emas, u bizning 
fikrlarimizni ifodalaydi. Asosiysi, bu shakllantiruvchi qurilma; bu aqliy faoliyat 
dasturidir. Til belgilar tizimi orqali muloqot qilish usuli sifatida ham izohlanadi. U 
ob'ektiv voqelik, odamlar bir-birini tushunish istagida foydalanadigan tuzilma 
sifatida mavjud. Demak, til shunchaki belgilar tizimi emas, balki uning 
mazmunidagi alohida harakatdir. 

Hozirgi kundagi gender muammosiga oid tadqiqotlarni V.A.Kirilina ikki 
yo nalishga ajratadi: 

1. Gumanitar fanlar doirasida gender muammosi. Bunda sotsiologiya, 
psixologiyada oʻrganilgan tadqiqotlar tilshunoslik uchun asos boʻladi. Genderning 
kategoriya sifatidagi va antologik maqomi o‘rganiladi. 

a) gender tahlilining umumilmiy prinsiplari. 

- gender — madaniyat va jamiyat taraqqiyotining hosilasi boʻlib qiyosiy 
xarakterga ega; konvensional mohiyat sifatida tan olinadi. 

- gender boshqa sotsiomadaniy konstruktlar kabi o‘zgaruvchandir. 

- gender umumilmiy kategoriyadir; har bir fan doirasida genderning o‘ziga 
xosligini va qaysi metodlar yordamida o‘rganilishini e’tiborga olish kerak. 

b) gender tahlilining lingvistik prinsiplari. 

- gender kommunikativ mulogotning muhim mezoni sanaladi. 

- genderning madaniy simvolik tabiati gender bilan bog'lig o‘xshatishlarning 
yuzaga kelishiga olib keladi. 

- til va kommunikatsiyalarning gender aspektlarini oʻrganish uchun 
lingvistik metodlar qoʻllaniladi. Umuman tilshunoslikda  qo'llanilayotgan 
(sotsiolingvistik, psixolingvistik, lingvomadaniyatshunoslik va boshqa) 
metodlardan foydalaniladi. 

2. Lingvistik genderologiya yoki gender lingvistikasi muammosi. Gender 
lingvistikasi- ilmiy yoʻnalishdagi gender tadqiqotlari tarkibiga kirib, lingvistik 
tushunchalar yordamida genderni oʻrganadi. "Gender - bu nutqning turli qismlariga 
xos boʻlgan va an'anaviy ravishda gender xususiyatlari yoki ularning yo‘qligi bilan 
bogʻliq boʻlgan soʻzlarni ikki yoki uch sinfga taqsimlashdan iborat boʻlgan 
grammatik kategoriya". Bularning barchasi shuni koʻrsatadiki, "Ismning 
grammatik jinsi haqiqatni idrok etishga ta'sir qiladi, ongda biologik jins 
tushunchasi bilan bog'liq boʻlgan ramkalarni faollashtiradi va ijobiy yoki salbiy 
ma'nolarni shakllantirishda sezilarli darajada ishtirok etadi". 

Muhokama va natijalar 

XX asr boshlarida "Til va jins" mavzusi Mautner va Jespersenning e'tiborini 
tortdi. Mautner tildagi farqlarni ijtimoiy va tarixiy sabablar bilan izohlagan. 
Mautnerning fikricha, tildan ijodiy foydalanish erkaklarning vakolati, ayollar esa 
faqat erkaklar yaratgan tilni o‘zlashtira oladi. Espersen, shuningdek, ayollar tildan 
foydalanishda konservativ ekanligiga ishongan. Bunday holda, erkaklar tezda 
o‘rganadilar yangi tilni. Biroq, erkaklar tomonidan chet tilini oʻrganish yangi tilda 
ishlash va tushuntirishlar berish zarurati bilan bogʻliqligi hisobga olindi. Uy 
mehnati bilan shugʻullanadigan ayollarda esa bunday ehtiyoj yo'q edi. 60- 
yillarning oxiri va 70-yillarning boshlarida tilda gender tadqiqotlari AQSh va 

Germaniyadagi yangi ayollar harakati tufayli kuchli turtki oldi, natijada 
tilshunoslik feministik tilshunoslikning yangi sohasi paydo bo‘ldi. R.Lakoffning 
ishi androsentrizm (erkakka e'tibor) va ayol obrazining nomukammalligini asoslab 
bergan asosiy ish bo‘ldi. "Til va jins" erkak va ayol tili ya'ni nutqi o‘rtasidagi 
munosabatni anglatadi. Gender farqi nafaqat nutqlarning aksidir, balki ularning 
turli xil turmush tarzi va munosabatlarining ham. Gender psixologiya, 
sotsiolingvistika va ayollarni oʻrganish kabi koʻplab sohalarda mashhur 
tadqiqotdir. Ushbu sohalarda ko‘p jihatdan erkak va ayol oʻrtasidagi farqlar turli 
metodologiyalar bilan turli tomonlardan oʻrganilgan. Tadqiqot natijalari farqlariga 
turlicha urg‘u bergan boʻlsa-da, ular orasida hali ham ba'zi o‘xshashliklar mavjud. 
Bugungi kunda til va muloqotning gender jihatlarini o‘rganishning eng muhim 
omillaridan biri bu genderning to‘g‘ridan-to‘g‘ri talqinini bartaraf etishdir. Ayollik 
va erkaklik dizaynini lingvistik tadqiq qilishda tilshunoslikdagi tilning oʻziga xos 
xususiyati koʻp qirrali va murakkab tizim boʻlgan obyektning oʻziga xos 
xususiyatlarini hisobga olish kerak. 

Xorijiy tilshunoslikning ba'zi tadqiqotchilari kognitiv yondashuvga e'tibor 
berishadi, chunki gender tadqiqotlarining muhim jihati ham so'zlovchilarning 
lingvistik ong sohasi - turli xil nutq konstruktsiyalari shaklida mavjud boʻlgan va 
kognitiv birlikni ifodalovchi dinamik va murakkab muhitdir. Masalan, birinchi 
shaxs olmoshlaridan foydalanish ayollar va erkaklarning lingvistik ongidagi 
ma'lum bir farqni ajratib koʻrsatishga imkon beradi. Ingliz tilida soʻzlashuvchi 
erkaklar va hatto ingliz tili ona tili bo‘Imagan boshqa tillarda so‘zlashuvchilarning 
nutqini kuzatish shuni koʻrsatadiki, erkaklar koʻpincha olmosh bilan ishlaydi ya’ni 
“menga” ekvivalenti sifatida. Ayollar “biz” olmoshini kiritishga har xil moyillikka 
ega. Tirik mavjudotni bildiruvchi bir qator otlar erkak va ayol jinsi boʻlishi 
mumkin: oʻquvchi, do‘st, oʻqituvchi, qarindosh va hokazo. Ular berilgan odam 
yoki hayvonning jinsini bildirmoqchi boʻlganida, otga jinsni bildiruvchi so‘z 
qoʻshiladi: oʻgʻil bola —do'st, qiz bola- doʻst. Bir qator ayol otlari mos keladigan 
erkak otlaridan: aktyor - aktrisa; shoir-shoira. Masalan, erkaklar hokimiyatga 
koʻproq e'tibor berishadi, ular yetakchi boʻlishni xohlashadi, ayollar esa tabiatan 

bo‘ysinuvchi, erkaklar to‘g‘ridan-to‘g‘ri gapiradi va ma'lumot uzatishni birinchi 
narsa sifatida qabul giladi, lekin ayollar bilvosita gapiradi ya'ni bilvosita va 
yumshoq tarzda. Ular uchun his-tuyg'ularni ifodalash juda muhimdir. Erkaklar 
o'rtasidagi oʻzaro nutq siyosiy mavzular, dunyoda bo‘layotgan yangiliklar, sport va 
mashinalar haqida kechadi. Shuningdek, nutqlarida koʻproq bosiqlik , vazminlik va 
ular ruhiyatida boshqaruvchilik aks etib turadi. Ayollar nutqida koʻproq nolish, 
xasrat qilish uy-ro‘zg‘or, oila kabi mavzular uchraydi. Ayollar o'z xursandchiligini 
bazan yuqori darajadagi emotsiya va turli noverbal hodisalar (qichqirib 
yuborish,qarsak chalish kabi holatlar bilan ifodalaydi) orqali namoyon etsa, 
erkaklar oʻz quvonchini bosiqlik bilan ifodalaydi. Ammo shaxsning salbiy hislati 
boʻlmish jahl qilish, g‘azablanish ayollarga nisbatan erkaklarda kuchliroq namoyon 
boʻladi. Ayollar jahli chiqqanida sukut saqlash, jim turish bilan ifodalasa, erkaklar 
koʻpincha oʻz gʻazabini baqirish, soʻkish va boshqa noverbal hodisalar orqali 
namoyon etadi. Nutqda uchraydigan shunday ibora va soʻzlar borki, ular faqat 
ayollar nutqiga xos yoki aksincha ayrimlari erkaklar nutqiga xoslangan. Masalan, 
erkaklar va ayollar tomonidan qo‘llanuvchi iboralar bir-biridan tubdan farqlanadi. 
Oʻzbek tilida shunday iboralar borki, ular faqat erkaklar nutqidagina qoʻllaniladi. 
Jumladan, “Burnini yerga ishgamog”, “Dabdalasini chiqarmoq”, “Jag “ini ezib 
qo ymog”, “Abjag ‘ini chiqarmoq”, “Yulduzni benarvon uradigan” kabi koʻplab 
iboralar asosan erkaklar nutqida qoʻllanishi bilan oʻziga xoslik kasb etadi. Xotin- 
qizlar nutqiga esa koʻproq “aylanay”, “o rgulay”, “qoqindiq”, “girgitton bo lay" 
singari soʻz va iboralar xos boʻlib, ular turli nutqiy vaziyatlarda ijobiy ma'no 
nozikliklarini ifodalaovchi leksik vositalar hisoblanadi. 

Xulosa 

Oʻzbekiston davlat jahon tillari universitetida 2011-yilda "Jahon adabiyoti" 
fanini oʻqitishning dolzarb muammolari" respublika ilmiy-amaliy konferensiyasi 
to‘plamiga kiritilgan N.M.Yuldashovaning *Ten;epubie achekibi npu uayueuun 
sapyoexHolH Jmutepatypbi" va Sh.R.Sultonovaning "Badiiy asarlarda ayollar 
nutqining ta'sirchanligini ifodalash vositalari" nomli maqolalarida ham gender 
xususiyatlar oʻzbek tili materiallari misolida tadqiq qilinadi. Xulosa o‘rnida shuni 

aytish mumkinki, o“zbek tilshunosligida ma'lum darajada gender lingvistikasi 
sohasida izlanishlar olib borilmoqda. Tadgigotlarning asosan qiyosiy planda 
ekanligi, genderning faqat oʻzbek tiliga xos og'zaki va yozma shakli alohida 
oʻrganilishi va tahlil qilinishi galdagi vazifa sifatida bugungi tilshunoslar oldida 
turgan dolzarb masalalardan biridir. Nafaqat o“zbek tili hattoki arab, ingliz va rus 
tillari oʻrtasidagi gender lingvistikasini taqqoslab oʻrganish haqida ham 
O‘zbekiston davlat jahon tillari universiteti talabasi Safarova Zarnigorning ham bir 
qancha izlanishlari natijasida "Comparative analysis of Arabic and English noun 
usage in gender linguistics" “The problematic issue of grammatical gender Arabic 
as a foreign language and grammatical differences compared to English”, “A 
comparative analysis of gender linguistics between Arabic and English noun 
usage” va boshqa bir qancha gender lingvistikasiga oid maqolalari chop etilgan. 
Ushbu maqolada olingan ma’lumotlarga ko‘ra, jamiyatdagi madaniyatlararo 
muloqot jarayonlariga gender rollaridagi farqlar ta'sir qiladi, degan xulosaga kelish 
mumkin. Bunday qiyinchiliklarni keltirib chiqaradigan koʻplab omillar mavjud, 
gender stereotiplari hali ham eng keng tarqalgan. Bundan tashqari, ko‘p hollarda, 
inson bu gender stereotiplarini alohida tanlamaydi. Ular jamiyat va shaxs 
tomonidan unga ergashuvchi jamiyat a'zosi sifatida yuklanadi. Gender 
tadqiqotlarda erkaklik va ayollikka xos axloq me’yorlari tushuniladi. Ana shunday 
axloq me’yorlari ichida muloqot xulqi masalasi markaziy masalalardan biri 
boʻlganligi bois genderologik muammolarni lingvistik aspektda oʻrganish zarurati 
tugʻildi va genderolingvistika ana shu zarurat tufayli alohida bir soha sifatida 
paydo boʻldi. Ayollar va erkaklar nutqining fonetik, leksik-frazeologik, grammatik, 
stilistik va boshqa turdagi farqlari yaqqol koʻzga tashlanadi. Muloqot jarayonida 
erkak va ayol murojaatida ijobiy hamda salbiy bo‘yoqdagi munosabatni yaqqol 
sezish mumkin. Erkaklar va ayollar nutqidagi yana bir oʻziga xoslik ularning 
barqaror birikmalarni qoʻllash jarayonida ham yuzaga chiqadi. Iboralarda boshqa 


ma’nolardan koʻra jins ma’nosi ustunlik qiladi. 

